
Η OMODA & JAECOO ενισχύει την ασφάλεια των τεχνολογιών Τεχνητής Νοημοσύνης στην αυτοκίνηση με δύο διεθνείς πιστοποιήσεις
Νέο παγκόσμιο σημείο αναφοράς στην ασφάλεια AI: Η OMODA & JAECOO αποκτά δύο κορυφαίες διεθνείς πιστοποιήσεις Τεχνητής Νοημοσύνης

Μετά από αυστηρούς ελέγχους και αξιολογήσεις από τους διεθνώς αναγνωρισμένους οργανισμούς UL Solutions και TÜV SÜD Group, η OMODA & JAECOO απέκτησε επίσημα διπλή πιστοποίηση ISO/PAS 8800 Road Vehicle AI Safety Development Framework (Πλαίσιο Ανάπτυξης Ασφάλειας Τεχνητής Νοημοσύνης για Οχήματα Δρόμου) και ISO/IEC 42001 Artificial Intelligence Management System (Σύστημα Διαχείρισης Τεχνητής Νοημοσύνης) 
Οι δύο αυτές πιστοποιήσεις αποτελούν μια διεθνώς αναγνωρισμένη «άδεια ασφάλειας AI», επιβεβαιώνοντας τη δέσμευση της OMODA & JAECOO στην ανάπτυξη ασφαλών, αξιόπιστων και υπεύθυνων τεχνολογιών Τεχνητής Νοημοσύνης για τα οχήματά της.
Εάν η ανάπτυξη της Τεχνητής Νοημοσύνης στην αυτοκίνηση παρομοιαζόταν με μια εξέταση, το ISO/PAS 8800 θα αξιολογούσε τις «τεχνικές δυνατότητες» – δηλαδή κατά πόσο εφαρμόζονται αυστηροί μηχανισμοί ασφάλειας σε κάθε στάδιο, από την εκπαίδευση των δεδομένων και τη δημιουργία των μοντέλων έως τις δοκιμές σε πραγματικές συνθήκες οδήγησης.
Αντίστοιχα, το ISO/IEC 42001 αξιολογεί τους «μηχανισμούς διακυβέρνησης» – δηλαδή κατά πόσο μια εταιρεία έχει δημιουργήσει μια ολοκληρωμένη στρατηγική Τεχνητής Νοημοσύνης, ένα σύστημα διαχείρισης και ελέγχου κινδύνων, διαδικασίες ηθικής αξιολόγησης και ένα πλαίσιο συνεχούς εποπτείας.
Το πρώτο πρότυπο επικεντρώνεται στην τεχνολογία, διασφαλίζοντας ότι τα συστήματα Τεχνητής Νοημοσύνης παραμένουν σταθερά, ασφαλή και ελεγχόμενα ακόμη και σε σύνθετα περιβάλλοντα οδήγησης.
Το δεύτερο επικεντρώνεται στη διακυβέρνηση, διασφαλίζοντας ότι οι εταιρείες διαθέτουν σαφείς κανόνες και δικλείδες ασφαλείας κατά την ανάπτυξη και εφαρμογή τεχνολογιών Τεχνητής Νοημοσύνης.
Οι δύο πιστοποιήσεις λειτουργούν συμπληρωματικά και δημιουργούν από κοινού μια ολοκληρωμένη αρχιτεκτονική «διπλής προστασίας» για την ασφάλεια της Τεχνητής Νοημοσύνης.
Νέα εποχή ασφάλειας στην αυτοκίνηση με επίκεντρο την Τεχνητή Νοημοσύνη
Παραδοσιακά, η ασφάλεια των οχημάτων επικεντρωνόταν σε στοιχεία όπως η απόκριση των φρένων και η ενεργοποίηση των αερόσακων.
Σήμερα, η Τεχνητή Νοημοσύνη επιτρέπει στα οχήματα να λαμβάνουν αυτόνομες αποφάσεις, διευρύνοντας τα όρια της ασφάλειας και δημιουργώντας νέα ερωτήματα, όπως:
· Είναι τα δεδομένα εκπαίδευσης απαλλαγμένα από προκαταλήψεις; 
· Μπορεί η Τεχνητή Νοημοσύνη να λειτουργήσει αξιόπιστα σε ακραίες καιρικές συνθήκες; 
· Θα μπορούσαν οι αναβαθμίσεις των μοντέλων Τεχνητής Νοημοσύνης να δημιουργήσουν νέους κινδύνους; 
Το ISO/PAS 8800 αποτελεί το πρώτο πρότυπο ασφάλειας παγκοσμίως που αναπτύχθηκε ειδικά για την αντιμετώπιση αυτών των νέων προκλήσεων που σχετίζονται με την Τεχνητή Νοημοσύνη και η OMODA & JAECOO συγκαταλέγεται μεταξύ των πρώτων κινεζικών αυτοκινητοβιομηχανιών που απέκτησαν αυτή την πιστοποίηση για τα αυτοκίνητά τους.
Παράλληλα, η πιστοποίηση της OMODA & JAECOO σύμφωνα με το ISO/IEC 42001, το πρώτο διεθνές πρότυπο διαχείρισης Τεχνητής Νοημοσύνης στον κόσμο, αποδεικνύει ότι η εταιρεία έχει δημιουργήσει έναν ολοκληρωμένο μηχανισμό εταιρικής διακυβέρνησης AI – ένα σύστημα «φωτεινού σηματοδότη» που καθορίζει ποιες διαδικασίες μπορούν να προχωρήσουν, ποιες απαιτούν αυξημένη προσοχή και πώς εντοπίζονται, παρακολουθούνται και αντιμετωπίζονται πιθανά ζητήματα. 
Μεγαλύτερη ασφάλεια για τους χρήστες των έξυπνων οχημάτων
Για τους χρήστες, η απόκτηση αυτών των δύο πιστοποιήσεων σημαίνει ότι οι λειτουργίες Τεχνητής Νοημοσύνης σε βασικούς τομείς, όπως τα συστήματα έξυπνης υποβοήθησης οδήγησης, η φωνητική αλληλεπίδραση ή τα μεγάλα γλωσσικά μοντέλα (LLM) εντός του οχήματος έχουν ενσωματωθεί από τα πρώτα στάδια ανάπτυξης σε ένα τυποποιημένο, ανιχνεύσιμο και επαληθεύσιμο πλαίσιο ασφάλειας.
Η ασφάλεια AI ως προϋπόθεση για το μέλλον της έξυπνης κινητικότητας
Καθώς η τεχνητή νοημοσύνη διεισδύει ολοένα και περισσότερο στον τομέα της αυτοκίνησης και οι μεγάλες διεθνείς αγορές αυστηροποιούν το κανονιστικό πλαίσιο γύρω από την Τεχνητή Νοημοσύνη, οι δυνατότητες ασφάλειας Τεχνητής Νοημοσύνης μετατρέπονται από ανταγωνιστικό πλεονέκτημα σε βασική προϋπόθεση για την πρόσβαση στις αγορές.
Με την απόκτηση των δύο διεθνών πιστοποιήσεων, η OMODA & JAECOO όχι μόνο ενισχύεται με τη συμμόρφωση των έξυπνων τεχνολογιών μαζικής παραγωγής και της παγκόσμιας επέκτασής της, αλλά παράλληλα προσφέρει ένα πρακτικό παράδειγμα υπεύθυνης διακυβέρνησης AI και ορθής εφαρμογής διεθνών προτύπων για την κινεζική αυτοκινητοβιομηχανία.
OMODA Super AI Night: Η νέα εποχή του έξυπνου cockpit
Πρόσφατα, η OMODA & JAECOO παρουσίασε για πρώτη φορά παγκοσμίως το Super AI Cockpit στην εκδήλωση «Super AI Night» που πραγματοποιήθηκε στην Ινδονησία.
Με την υποστήριξη ενός προηγμένου συστήματος Τεχνητής Νοημοσύνης εντός του οχήματος, το νέο cockpit προσφέρει βαθιά τοπική προσαρμογή σε πέντε βασικές γλώσσες και δυνατότητα συνεργασίας μεταξύ δέκα ευφυών ψηφιακών agents.
Με αυτόν τον τρόπο, η Τεχνητή Νοημοσύνη στο αυτοκίνητο μεταβαίνει από ένα απλό σύστημα εκτέλεσης εντολών σε έναν έξυπνο συνεργάτη κινητικότητας, ο οποίος κατανοεί εκ των προτέρων τις ανάγκες του χρήστη.
Καθώς οι τεχνολογίες αυτές εισέρχονται στη μαζική παραγωγή έξυπνων cockpit, δημιουργούνται νέες απαιτήσεις ασφάλειας που αφορούν την ανταλλαγή δεδομένων, την εξέλιξη των μοντέλων ΑΙ και την αλληλεπίδραση ανθρώπου και μηχανής. 
Σε αυτό το πλαίσιο, η απόκτηση των δύο διεθνών πιστοποιήσεων ασφάλειας Τεχνητής Νοημοσύνης από την OMODA & JAECOO δημιουργεί μια ισχυρή βάση για τη μεγάλης κλίμακας ανάπτυξη των τεχνολογιών του έξυπνου cockpit.
Από τα συστήματα έξυπνης υποβοήθησης οδήγησης έως τα έξυπνα cockpit που βασίζονται σε μεγάλα γλωσσικά μοντέλα (LLM), η OMODA & JAECOO εφαρμόζει ενιαία πρότυπα ασφάλειας σε ολόκληρο τον κύκλο ζωής ανάπτυξης των λειτουργιών Τεχνητής Νοημοσύνης, επιτρέποντας στην τεχνολογική καινοτομία και τον έλεγχο κινδύνων να εξελίσσονται παράλληλα.

Σχετικά με την OMODA & JAECOO
Η OMODA & JAECOO αποτελεί μια νέα παγκόσμια μάρκα αυτοκινήτου με στόχο να προσφέρει σύγχρονες, τεχνολογικά προηγμένες και εξατομικευμένες λύσεις μετακίνησης, με έμφαση στις ανάγκες της νέας γενιάς οδηγών.
Η OMODA εστιάζει στην crossover φιλοσοφία, συνδυάζοντας δυναμικό σχεδιασμό, προηγμένη τεχνολογία και ξεχωριστή αισθητική, ενώ η JAECOO εξελίσσει την premium off-road εμπειρία μέσα από κομψά SUV με προηγμένες δυνατότητες τετρακίνησης, έξυπνα συστήματα και υψηλά επίπεδα ασφάλειας.
Με το όραμα Born Green, η OMODA & JAECOO αξιοποιεί την κορυφαία τεχνολογία SHS (Super Hybrid System), η οποία περιλαμβάνει τεχνολογίες Plug-in Hybrid (PHEV) και Full Hybrid (HEV). Το σύστημα SHS προσφέρει υψηλές επιδόσεις, χαμηλή κατανάλωση και μεγάλη συνδυαστική αυτονομία, δίνοντας στους οδηγούς μεγαλύτερη ευελιξία και οικονομία στις καθημερινές τους μετακινήσεις. Παράλληλα, η OMODA & JAECOO επενδύει δυναμικά στην ανάπτυξη αμιγώς ηλεκτρικών μοντέλων (BEV), διευρύνοντας τις επιλογές βιώσιμης κινητικότητας.
Στον τομέα της έξυπνης κινητικότητας, η μάρκα ενσωματώνει προηγμένες τεχνολογίες όπως το έξυπνο cockpit με Τεχνητή Νοημοσύνη και το σύστημα SIVP (Super Intelligent Valet Parking), προσφέροντας μια ολοκληρωμένη εμπειρία σε κάθε σενάριο χρήσης.
Η δυναμική πορεία της OMODA & JAECOO αποτυπώνεται στην παγκόσμια ανάπτυξή της, καθώς ξεπέρασε το 1 εκατομμύριο πωλήσεις μέσα σε μόλις τρία χρόνια σημειώνοντας ένα από τα ταχύτερα ρεκόρ ανάπτυξης στην παγκόσμια αυτοκινητοβιομηχανία. Σήμερα δραστηριοποιείται σε 77 αγορές παγκοσμίως καλύπτοντας την Ευρώπη, την Ασία, την Αυστραλία, την Αφρική, τη Λατινική Αμερική και τη Μέση Ανατολή. Η Ευρώπη αποτελεί έναν από τους σημαντικότερους πυλώνες εξέλιξής της, με παρουσία σε 22 χώρες και ισχυρές προοπτικές. 

